techiaith/cofnodycynulliad_en-cy huggingface dataset:
English: Okay. Thank you. But from the response in the correspondence from the Minister, I do think that we need to look at this again. I'm more than happy to bring further questions on the issue. Minister, I'm sure you will be aware of my long and and gratifying membership of the federation of young farmers clubs, and I'd like to declare an interest here. The organisation is immersed in the traditions of rural communities in Wales, and has a huge impact on the development of many young people across our country. Youth organisations such as young farmers are important in delivering the ambitious objectives of 'Cymraeg 2050'. They encourage the learning and development of language skills in the community, and add to the hard work of our schools. Although I am aware of the Welsh Government's support for young farmers clubs, through funding for a Welsh language officer working on a full-time basis, I'm eager to know whether other organisations, such as the Scouts or the army cadets, are offered similar resources. Thank you.
Welsh: Dyna ni. Diolch. Ond o'r ateb a ges i yn y llythyr a ges i o'r Gweinidog, dwi'n credu bod angen edrych ar hwn unwaith eto. Dwi'n ddigon hapus i ddod ymlaen â chwestiynau eraill ynglŷn â hyn. Weinidog, rwy'n siŵr y byddwch yn ymwybodol o fy aelodaeth hir a phleserus o fudiad y ffermwyr ifanc, a hoffwn ddatgan diddordeb. Mae'n fudiad sydd wedi ei drwytho yn nhraddodiadau cefn gwlad Cymru, ac yn un sydd wedi cael effaith fawr ar ddatblygiad llawer o bobl ifanc ar draws ein gwlad. Mae sefydliadau ieuenctid fel y ffermwyr ifanc yn bwysig wrth helpu i gyflawni amcanion uchelgeisiol 'Cymraeg 2050'. Maent yn annog dysgu a datblygu sgiliau iaith dwy'r gymuned, ac yn ategu gwaith pwysig datblygiad yr ysgol. Er fy mod yn ymwybodol o gefnogaeth Llywodraeth Cymru i'n clybiau ffermwyr ifanc, drwy gyllido swyddog iaith Gymraeg amser llawn, rwy'n awyddus i ddeall a yw sefydliadau ieuenctid eraill, megis mudiad y Sgowtiaid neu gadetiaid y fyddin, yn cael cynnig adnoddau tebyg. Diolch.
English: I don't know what the specific budget for the other organisations that the Member mentions is, but of course we do have a scheme of financial support for various voluntary organisations, third sector organisations, and other youth organisations. We are currently looking to review grants to promote the Welsh language in general. An external organisation has been appointed to look at that particular review. One of my priorities, as you know, as a Minister, is to ensure that we do all we can to increase not just the number of people learning Welsh, but also opportunities to use the Welsh language and to ask our partners to look at ways of empowering people to use the Welsh language in our communities. So, that work will conclude in due course. It will be an opportunity for us to look again at the grant scheme in general, but certainly the work done by various organisations, of the kind that the Member mentioned in his questions, is very important.
Welsh: Dwi ddim yn gwybod beth yw'r gyllideb benodol ar gyfer y mudiadau eraill mae'r Aelod yn sôn amdanyn nhw, ond mae gennym ni, wrth gwrs, gynllun o gefnogaeth ariannol i amryw o gyrff gwirfoddol, cyrff trydydd sector, cyrff ieuenctid hefyd. Rŷm ni'n edrych ar hyn o bryd ar adolygu cynllun grantiau hyrwyddo'r Gymraeg yn gyffredinol. Mae cwmni allanol wedi cael ei benodi ar gyfer edrych ar yr adolygiad hwnnw. Un o'r blaenoriaethau sydd gyda fi, fel rŷch chi'n gwybod, fel Gweinidog, yw sicrhau ein bod ni'n gwneud popeth y gallwn ni i gynyddu nid jest nifer y bobl sy'n dysgu'r Gymraeg ond hefyd cyfleoedd i ddefnyddio'r Gymraeg a gofyn i'n partneriaid ni i edrych ar ffyrdd o allu grymuso pobl i ddefnyddio'r Gymraeg yn ein cymunedau ni. Felly, bydd y gwaith hwnnw'n dod i ben maes o law. Bydd yn gyfle inni edrych eto ar y cynllun grantiau yn gyffredinol, ond, yn sicr, mae'r gwaith y mae amryw o fudiadau, o'r math y mae e wedi bod yn sôn amdanyn nhw yn ei gwestiynau, yn ei wneud yn bwysig iawn.
English: Diolch, Llywydd. Prynhawn da, Weinidog. Wales's level of research and innovation investment is significantly below that of the UK and EU averages, and this picture will get worse as Welsh universities are disproportionately disadvantaged by the losses of EU structural funding given the high level of historical dependency on that funding. By now, gross expenditure on research and innovation in Wales is one of the lowest of 12 UK regions. So, given this, the Welsh Government needs to address this huge gap in funding that will endanger our research and innovation capability. So, why has the Welsh Government abandoned the strategy suggested by Professor Graeme Reid's reivew to address this very situation? Can the Minister tell me why the Welsh Government has abandoned this strategy aimed at the long-term transformation and support of the research and innovation landscape in Welsh higher education institutions? Diolch.
Welsh: Diolch, Lywydd. Prynhawn da, Weinidog. Mae lefel buddsoddiad Cymru mewn ymchwil ac arloesi yn sylweddol is na chyfartaleddau'r DU a'r UE, a bydd y darlun hwn yn gwaethygu wrth i brifysgolion Cymru fod o dan anfantais anghymesur oherwydd colli arian strwythurol yr UE o ystyried y lefel uchel o ddibyniaeth ar y cyllid hwnnw yn y gorffennol. Erbyn hyn, mae gwariant gros ar ymchwil ac arloesi yng Nghymru ymhlith yr isaf o 12 rhanbarth y DU. Felly, o ystyried hyn, mae angen i Lywodraeth Cymru fynd i'r afael â'r bwlch enfawr hwn mewn cyllid a fydd yn peryglu ein gallu i ymchwilio ac arloesi. Felly, pam y mae Llywodraeth Cymru wedi cefnu ar y strategaeth a awgrymwyd gan adolygiad yr Athro Graeme Reid i fynd i'r afael â'r union sefyllfa hon? A wnaiff y Gweinidog ddweud wrthyf pam y mae Llywodraeth Cymru wedi cefnu ar y strategaeth hon sydd â'r nod hirdymor o drawsnewid a chefnogi'r dirwedd ymchwil ac arloesi yn sefydliadau addysg uwch Cymru? Diolch.
English: Well, this policy area is not mine; it's my colleague Vaughan Gething's, who's made a statement recently in relation to the Government's response to the Reid review. Part of that is about the implementation of a number of the points that Professor Reid recommended for us to take in that review, including in relation to opening an office specifically in London to access some of the other opportunities that arise there and the increase in quality research funding, which we have increased in excess, as I recall, of that which Professor Reid recommended. But there are a number of other contexts to the Government's response to the Reid review, which my colleague Vaughan Gething outlined in a recent statement. So, I refer the Member to that.
Welsh: Wel, nid fy maes polisi i yw hwn; un fy nghyd-Aelod Vaughan Gething ydyw, sydd wedi gwneud datganiad yn ddiweddar mewn perthynas ag ymateb y Llywodraeth i adolygiad Reid. Mae rhan o hynny'n ymwneud â gweithredu nifer o'r pwyntiau a argymhellodd yr Athro Reid yn yr adolygiad hwnnw, gan gynnwys mewn perthynas ag agor swyddfa yn Llundain yn benodol i gael mynediad at rai o'r cyfleoedd eraill sy'n codi yno a'r cynnydd mewn cyllid ymchwil o ansawdd, yr ydym wedi'i gynyddu uwchben yr hyn a argymhellodd yr Athro Reid, yn ôl yr hyn a gofiaf. Ond mae nifer o gyd-destunau eraill i ymateb y Llywodraeth i adolygiad Reid, a amlinellwyd gan fy nghyd-Aelod, Vaughan Gething, mewn datganiad diweddar. Felly, cyfeiriaf yr Aelod at y datganiad hwnnw.
English: Thank you. School reorganisation in the Pontypridd area has been a contentious issue for years now. One of the main concerns is the closure of Ysgol Gynradd Gymraeg Pont Siôn Norton in Cilfynydd, which will mean that the children living in Ynysybwl, Coedycwm, Glyncoch, Trallwng and Cilfynydd will have to travel miles further to receive Welsh-medium education. Campaigners presented evidence to Rhondda Cynon Taf County Borough Council of how damaging this is to Welsh-medium education, encouraging the council to open a new Welsh-medium school on a site in Glyncoch. This afternoon, the council's cabinet has approved a new English-medium school on this very site and refuses to introduce a Welsh-medium stream in that school. To rub salt into the wound, the report that went to cabinet said that this new school would improve the provision of English-medium education in the area and increase capacity. From where will these new pupils come if not from Welsh-medium education? The Welsh Government will fund 81 per cent of the cost of the new school. What steps are being taken by you to ensure that the Government doesn't continue to fund such schemes that undermine Welsh-medium education in areas where there is great need for progress, if we are to reach the target of a million Welsh speakers? Do you share my concern about this situation?
Welsh: Diolch. Mae aildrefnu ysgolion yn ardal Pontypridd wedi bod yn bwnc llosg ers blynyddoedd bellach. Un o'r prif bryderon yw cau Ysgol Gynradd Gymraeg Pont Siôn Norton yng Nghilfynydd, gan olygu y bydd rhaid i blant sydd yn byw yn Ynys-y-bŵl, Coed-y-cwm, Glyn-coch, Trallwn a Chilfynydd deithio milltiroedd yn bellach i dderbyn addysg Gymraeg. Cyflwynodd ymgyrchwyr dystiolaeth i Gyngor Bwrdeistref Sirol Rhondda Cynon Taf o ba mor niweidiol yw hyn i addysg Gymraeg, gan annog y cyngor i agor ysgol newydd Gymraeg ar safle yng Nglyn-coch. Brynhawn yma, mae cabinet y cyngor wedi cymeradwyo ysgol Saesneg newydd ar yr union safle hwn ac yn gwrthod cyflwyno ffrwd Gymraeg ynddi. I rwbio halen yn y briw, yn yr adroddiad sydd wedi mynd i'r cabinet, dywedwyd bydd yr ysgol newydd hon yn gwella darpariaeth Saesneg yn yr ardal a chynyddu capasiti Saesneg. O ble daw y disgyblion ychwanegol hyn os nad o addysg Gymraeg? Bydd Llywodraeth Cymru yn ariannu 81 y cant o gost yr ysgol newydd. Pa gamau sydd yn cael eu cymryd gennych i sicrhau nad yw'r Llywodraeth yn parhau i ariannu cynlluniau fel hyn sydd yn tanseilio addysg Gymraeg mewn ardaloedd lle mae dirfawr angen cynnydd, os ydym am gyrraedd y targed o filiwn o siaradwyr Cymraeg? Ydych chi'n rhannu fy mhryder am y sefyllfa hon?
English: In terms of the strategic plans and every local authority in Wales, I'll be making a statement as to where they are, following the reviews that will happen within the next few weeks, before the end of term, and that includes the plans of RCT council. What I've said in the past is that it's important that we ensure that not just the number of those learning Welsh increases, but that geography - the language distribution and access to Welsh education - is also important in light of those plans in the future. And I'll want to see an increase in Welsh-language provision when looking jointly at increases in the English-medium schools estate.
Welsh: O ran cynlluniau strategol a phob awdurdod lleol yng Nghymru, byddaf yn gwneud datganiad ynglŷn â lle maen nhw, ar ôl yr adolygiadau sy'n mynd rhagddyn nhw ar hyn o bryd, o fewn yr wythnosau nesaf, cyd diwedd y tymor, ac mae hynny'n cynnwys cynlluniau cyngor Rhondda Cynon Taf hefyd. Beth rydw i wedi'i ddweud yn y gorffennol yw ei bod yn bwysig ein bod ni'n sicrhau nid jest, fel petai, fod y niferoedd sy'n dysgu'r Gymraeg yn cynyddu ond bod daearyddiaeth - dosbarthiad iaith a mynediad i addysg Gymraeg - hefyd yn bwysig yn sgil y cynlluniau hynny yn y dyfodol. A byddaf eisiau gweld cynnydd o ran darpariaeth Gymraeg wrth edrych ar y cynnydd o fewn ystâd ysgolion Saesneg ar y cyd.
English: Question 3 [OQ58207] has been withdrawn. Question 4, Joel James.
Welsh: Mae cwestiwn 3 [OQ58207] wedi ei dynnu yn ôl. Cwestiwn 4, Joel James.
English: Yes. Regional consortia support schools to improve, including through professional learning, direct engagement and facilitating school-to-school working. I'll be publishing school improvement guidance next week, setting out how the Welsh Government expects regional consortia to support school improvement under the Curriculum for Wales.
Welsh: Gwnaf. Mae consortia rhanbarthol yn cefnogi ysgolion i wella, gan gynnwys drwy ddysgu proffesiynol, ymgysylltu uniongyrchol a hwyluso gweithio rhwng ysgolion. Byddaf yn cyhoeddi canllawiau gwella ysgolion yr wythnos nesaf, i nodi sut y mae Llywodraeth Cymru yn disgwyl i gonsortia rhanbarthol gefnogi gwelliant ysgolion o dan y Cwricwlwm i Gymru.
English: Thank you, Minister. I was recently following the events of the National Association of Headteachers Conference in Telford, and my interest was peaked by a motion put forward by NAHT Cymru, which remarked that the quality of service provided by the consortium model has been, to date, inequitable, and for many schools it has been entirely inadequate. The motion by NAHT Cymru went further, and wanted to see the development of an accountability structure for Wales that supports the reformed curriculum and twenty-first century learning, and also that there was no further expansion, additional layers, or extra bodies created that could take away already limited funding and resources, away from the core purpose of schools and front-line education. With this in mind, Minister, what consideration have you given to reforming the consortia model, in light of these criticisms, and to develop a fit-for-purpose accountability structure in Wales that supports twenty-first century learning? Thank you.
Welsh: Diolch yn fawr, Weinidog. Roeddwn yn dilyn digwyddiadau Cynhadledd Cymdeithas Genedlaethol y Prifathrawon (NAHT) yn Telford yn ddiweddar, a sylwais ar gynnig a gyflwynwyd gan NAHT Cymru, a oedd yn nodi bod ansawdd y gwasanaeth a ddarperir gan y model consortia wedi bod, hyd yma, yn annheg, ac i lawer o ysgolion mae wedi bod yn gwbl annigonol. Roedd y cynnig gan NAHT Cymru yn mynd ymhellach, ac roedd eisiau gweld strwythur atebolrwydd yn cael ei ddatblygu ar gyfer Cymru sy'n cefnogi'r cwricwlwm diwygiedig a dysgu yn yr unfed ganrif ar hugain, a hefyd na fyddai unrhyw ehangu pellach, haenau ychwanegol, na chyrff ychwanegol yn cael eu creu a allai fynd â chyllid ac adnoddau sydd eisoes yn gyfyngedig oddi wrth ddiben craidd ysgolion ac addysg rheng flaen. Gyda hyn mewn golwg, Weinidog, pa ystyriaeth a roesoch i ddiwygio'r model consortia yng ngoleuni'r feirniadaeth hon, ac i ddatblygu strwythur atebolrwydd addas i'r diben yng Nghymru sy'n cefnogi dysgu yn yr unfed ganrif ar hugain? Diolch.
English: Thank you, Jack. To support their plans to grow Welsh-medium education, the council has received approval in principle to establish a new primary school, through Welsh Government capital funding.
Welsh: Diolch, Jack. I gefnogi eu cynlluniau i dyfu addysg Gymraeg, mae'r cyngor wedi cael cymeradwyaeth mewn egwyddor i sefydlu ysgol gynradd newydd, trwy gyllid cyfalaf Llywodraeth Cymru.
English: Can I thank the Member for that supplementary question and for his use of the Welsh language in his initial question? Flintshire local authority have committed in their draft Welsh in education strategic plan to increase the percentage of learners in Welsh-medium education from the current 6.3 per cent to 15 per cent within the next 10 years. I recently announced, in March, 11 projects that will benefit from the Welsh-medium capital grant - a fund of about £30 million - and Flintshire will be one of the nine local authorities that will benefit from that funding. An element has already been allocated to establish a new Welsh-medium school, and the Buckley area is one of the locations being considered for that. And Flintshire will also put forward a business case to invest in Ysgol Croes Atti, to support the increasing demand for Welsh-medium education in the area, and I look forward to seeing that plan.
Welsh: Diolch i'r Aelod am y cwestiwn pellach ac am ei ddefnydd o'r Gymraeg yn ei gwestiwn cyntaf. Mae awdurdod lleol sir y Fflint wedi ymrwymo yn eu cynllun strategol Cymraeg mewn addysg drafft i gynyddu canran y dysgwyr mewn addysg cyfrwng Cymraeg o 6.3 y cant ar hyn o bryd i 15 y cant o fewn y 10 mlynedd nesaf. Fe wnes i gyhoeddi'n ddiweddar, ym mis Mawrth, 11 o brosiectau a fydd yn elwa o'r grant cyfalaf addysg Gymraeg - cronfa o ryw £30 miliwn - a bydd sir y Fflint yn un o'r naw awdurdod lleol a fydd yn elwa o'r cyllid hwn. Mae elfen wedi ei dyrannu'n barod i sefydlu ysgol Gymraeg newydd, ac mae ardal Bwcle yn etholaeth yr Aelod yn un o'r opsiynau ar gyfer y lleoliad hwnnw. A bydd sir y Fflint hefyd yn cyflwyno'u hachos busnes er mwyn buddsoddi yn Ysgol Croes Atti, i gefnogi'r galw cynyddol am addysg cyfrwng Cymraeg yn yr ardal, ac rwy'n edrych ymlaen i weld y cynllun hwnnw.
English: Can I thank also the Member for Alyn and Deeside for submitting this question, as well, because I too have a keen interest in Welsh language education in Alyn and Deeside? And as stated by the Member, it is important that we enable Welsh language education and encourage more people to speak and learn Welsh.
Welsh: A gaf fi ddiolch i'r Aelod dros Alun a Glannau Dyfrdwy am gyflwyno'r cwestiwn hwn hefyd, oherwydd mae gennyf innau hefyd ddiddordeb brwd mewn addysg Gymraeg yn Alun a Glannau Dyfrdwy? Ac fel y dywedodd yr Aelod, mae'n bwysig ein bod yn galluogi addysg Gymraeg ac yn annog mwy o bobl i siarad a dysgu Cymraeg.
English: And since becoming a Senedd Member, I've had the pleasure of joining the Senedd's Welsh language tuition scheme, and I'm thoroughly enjoying it.
Welsh: Ers dod yn Aelod o'r Senedd, rwyf wedi cael y pleser o ymuno â chynllun dysgu Cymraeg y Senedd, ac rwy'n mwynhau'n fawr iawn.
English: But, as we do know, Minister, much of the provision and delivery of Welsh language education is largely down to our local authorities working with schools, working with regional consortia, such as GwE in north Wales. So, in light of this, what assessment have you made of the collaboration between local authorities in north Wales working with GwE, working with schools, so that they can work as a team to deliver ambitions around Welsh language education in my region? Diolch yn fawr iawn.
Welsh: Ond fel y gwyddom, Weinidog, mae llawer o'r ddarpariaeth addysg Gymraeg yn deillio'n bennaf o waith ein hawdurdodau lleol gydag ysgolion, gan weithio gyda chonsortia rhanbarthol, megis GwE yn y gogledd. Felly, yng ngoleuni hyn, pa asesiad a wnaethoch o'r cydweithio rhwng awdurdodau lleol yn y gogledd sy'n gweithio gyda GwE, gan weithio gydag ysgolion, fel y gallant weithio fel tîm i gyflawni uchelgeisiau'n ymwneud ag addysg Gymraeg yn fy rhanbarth i? Diolch yn fawr iawn.
English: Can I just say how good it is to hear more Members speaking Welsh in the Chamber? Congratulations to Sam, and to Jack too. Yes, it is very important, in order for us to see the progress that we want to see in Welsh-medium provision, and that there is equal access for all children in Wales to Welsh-medium education in any part of Wales, that the WESPs are ambitious, but also that there is good work happening between schools and local authorities and the consortia. And I'm sure that's happening in north Wales, as it is in all parts of Wales.
Welsh: A gaf i ddweud mor braf yw e i glywed mwy o Aelodau yn siarad Cymraeg yn y Siambr? Llongyfarchiadau i Sam, ynghyd â Jack, heddiw. Ie, mae e wir yn bwysig, er mwyn i ni allu gweld y cynnydd rŷn ni eisiau ei weld o fewn darpariaeth Gymraeg, a bod mynediad hafal gan bob plentyn yng Nghymru i addysg Gymraeg yn unrhyw ran o Gymru, fod cynlluniau uchelgeisiol o ran cynlluniau strategol ar waith, ond hefyd fod gwaith da yn digwydd rhwng ysgolion, rhwng awdurdodau lleol a'r consortia. Ac rwy'n sicr bod hynny'n digwydd yng ngogledd Cymru fel mae e ym mhob rhan o Gymru.
English: A comprehensive package of support totalling £24 million is in place, which prioritises exam-year learners. Along with this, practical steps have also been taken, including adapting exam content, providing advanced information for learners and mid-point grade boundaries to make the return to exams as fair as possible.
Welsh: Mae pecyn cymorth cynhwysfawr ar waith, sydd yn werth £24 miliwn yn gyfan, i roi blaenoriaeth i ddysgwyr sy'n gwneud eu harholiadau. I gyd-fynd â hyn, mae mesurau ymarferol wedi'u cymryd hefyd, gan gynnwys addasu cynnwys yr arholiadau, rhoi gwybodaeth ymlaen llaw i ddysgwyr, a ffiniau graddau man canol er mwyn gwneud y broses o ailgydio mewn arholiadau mor deg â phosibl.
English: Thank you very much for that response. I declare an interest as the father of one pupil who's studying A-levels, but I know that I speak on behalf of many other pupils and parents who are very concerned about the A-level exams this year in the context of COVID. These are students who've never sat an external exam before because their GCSEs and AS-levels were cancelled. Yet, a greater proportion than usual of their grade, and the entire grade for many, is wholly based on their exam performance this year. And some have missed one out of two exams due to be taken this summer because of COVID, which means that their grade will be decided on the basis of the one paper that they've managed to sit. It feels very unfair to many. So, what certainty can the Minister give that the appeals process will be strengthened in order to be able to deal swiftly and fairly with cases where there is a sense that the circumstances this year have led to pupils being treated unfairly?
Welsh: Diolch am yr ymateb yna. Dwi'n datgan diddordeb fel tad i un disgybl lefel A, ond dwi yn gwybod fy mod i'n siarad ar ran llawer o ddisgyblion a'u rhieni sydd wedi pryderu'n fawr am yr arholiadau lefel A eleni yng nghyd-destun COVID. Dyma i chi ddisgyblion sydd erioed wedi sefyll arholiad allanol o'r blaen achos bod eu TGAU nhw a'u AS nhw wedi cael eu canslo, ac eto mae mwy na'r arfer o'u gradd nhw, y radd gyfan i lawer, yn gwbl ddibynnol ar arholiad yr haf yma. Ac mae rhai sydd wedi colli efallai un o ddau arholiad yr haf yma oherwydd COVID, sy'n golygu bydd eu gradd nhw yn cael eu bennu ar sail eu perfformiad yn yr un papur maen nhw wedi llwyddo i'w sefyll. Mae o'n teimlo'n annheg i lawer. Felly, pa sicrwydd y gall y Gweinidog ei roi y bydd y broses apêl yn cael ei chryfhau, er mwyn gallu delio yn gyflym a delio yn deg efo achosion lle mae yna deimlad bod yr amgylchiadau eleni wedi arwain at ddisgybl yn cael cam?